**ELTE TTK HÖK – Zárthelyi dolgozat**

2011. november 19.

 Név:

 Szakterület:

**1. Oldd fel az alábbi rövidítéseket! (5 pont)**

 ETR: Egységes Tanulmányi Rendszer

 HKR: Hallgatói Követelményrendszer

 ELTE TTK HÖK: Eötvös Loránd Tudományegyetem Természettudományi Kar Hallgatói Önkormányzat

 KÖB: Kari Ösztöndíjbizottság

 Ftv.: Felsőoktatási törvény

**2. Sorold fel a Karunk által indított alapképzési szakokat! (7 pont)**

biológia, fizika, földrajz, földtudományi, kémia, környezettan, matematika

**3. Sorold fel az ELTE karait (teljes névvel, nem rövidítéssel)! (4 pont)**

Állam- és Jogtudományi Kar, Bárczi Gusztáv Gyógypedagógiai Kar, Bölcsészettudományi Kar, Informatikai Kar, Pedagógiai és Pszichológiai Kar, Társadalomtudományi Kar, Tanító- és Óvóképző Kar, Természettudományi Kar

**4. Sorold fel a TTK HÖK tisztségviselőit! (12,5 pont)**

elnök, gazdasági elnökhelyettes, szervező elnökhelyettes, szociális elnökhelyettes, tanulmányi elnökhelyettes, esélyegyenlőségi biztos, kollégiumi biztos, külügyi biztos, sportbiztos, tudományos biztos, általános biztos, biológia szakterületi koordinátor, fizika szakterületi koordinátor, földrajz- és földtudományi szakterületi koordinátor, kémia szakterületi koordinátor, környezettudományi szakterületi koordinátor, matematika szakterületi koordinátor, mentorkoordinátor, titkár, informatikus, főszerkesztő, Ellenőrző Bizottság tagjai

**5. Ki kicsoda? (4 pont)**

 Az ELTE rektora: Mezey Barna

Az ELTE TTK dékánja: Michaletzky György

 Az ELTE TTK oktatási dékánhelyettese: Homonnay Zoltán

 A szakterületedhez tartozó intézet/centrum vezetője: Márialigeti Károly (biológia) / Groma István (fizika) / Szabó Mária (földrajz- és földtudományi) / Surján Péter (kémia) / Kiss Ádám (környezettan) / Frank András (matematika)

**6. Töltsd ki a táblázatot: az első sorban tüntesd fel, milyen hallgatói létszámaránya van az egyes testületeknek (2,5 pont), a többi sorban pedig jelöld X-szel, ha az adott testület dönt a kérdésben (tehát nem javaslatot tesz, vagy véleményt nyilvánít!) (soronként 1 pont)!**

|  |  |  |  |  |  |
| --- | --- | --- | --- | --- | --- |
|  | **Küldöttgyűlés** | **Választmány** | **Kari Tanács** | **Kari Ösztöndíjbizottság** | **Szenátus** |
| hallgatói delegáltak aránya vagy száma | 45 fő100% | 8-11 fő100% | 10 fő1/3 | 8 fő8/9 | 11 fő1/3 |
| TTK HÖK tisztségviselők választása | X | X (nem minden tisztségviselő) |  |  |  |
| szociális támogatás pályázat kiírása |  |  |  | X |  |
| HKR módosítása |  |  |  |  | X (KT javaslatot tesz) |
| hallgatói jogorvoslat |  |  |  |  |  |
| költségvetés elfogadása | X (TTK HÖK költségvetés) |  | X (TTK költségvetése, HÖK nem ebben szerepel) |  | X (Egyetemi Költségvetés, ebben szerepel EHÖK, amit aztán belül osztunk szét) |

**7. Sorolj fel legalább 3 olyan döntési jogosultságot, melyekben a Küldöttgyűlés kizárólagos jogkörben dönt, tehát nem ruházhatja át a döntést többek közt sem a Választmányra, sem az elnökre! (3 pont)**

elnök-, elnökhelyettesek és Ellenőrző Bizottság megválasztása; Alapítvány elnökének, titkárának és kuratóriumi tagjainak megválasztása; a tisztségviselők felmentése; a Választmány tagjainak megválasztása; az Alapszabály elfogadása és módosítása; az Önkormányzat költségvetésének elfogadása; más szervezetekkel való egyesülés; az Önkormányzat feloszlatása; a Küldöttgyűlés ügyrendje; a Választmány ügyrendje

**8. Fejtsd ki néhány mondatban, hogy működik a tanulmányi ösztöndíj számítása a Karon! (2 pont)**

A tanulmányi ösztöndíjat az ETR-be bevitt adatok alapján a Tanulmányi Osztály számolja ki. Az ösztöndíjat minden tanegységhez külön-külön számítják ki. Ezeket összeadva adódik a hallgató egy hónapra jutó ösztöndíja.

Amennyiben a kiszámított ösztöndíj havi összege nem ér el a KÖB által meghúzott határt, akkor a hallgató nem részesül ösztöndíjban. Az így fennmaradó pénzösszeget a többi hallgató között a már meglévő ösztöndíjak arányában szétosztják.

**9. Sorolj fel legalább 5 olyan körülményt, amely a rendszeres szociális ösztöndíj „A” kategóriájára jogosít! (5 pont)**

Fogyatékossággal élő hallgató; rokkant hallgató; hozzátartozója után ápolási díjra jogosult hallgató; családfenntartó; nagycsaládos; árva 25 éves korig; kérvényezőnek a vele egy háztartásban élő hajadon, nőtlen, elvált vagy házastársától külön élt szülője elhunyt; tartós nevelésbe vett hallgató; halmozottan hátrányos helyzetű hallgató.

**Ki jogosult alaptámogatásra? (2 pont)**

Adott képzési szinten először tanulmányait megkezdő hallgató, akire teljesül a rendszeres szociális támogatás A vagy B kategóriája.

**10. Sorolj fel legalább 5 TTK-s kötődésű rendezvényt! (5 pont)**

Egy lehetséges megoldás:

* Nedves Est
* Bárczi-TTK Gólyabál
* Lágymányosi Eötvös Napok
* 3KariKoriMuri
* gólyatáborok

**11. Sorolj fel 3, a készülő új felsőoktatási törvény koncepciójával kapcsolatos, hallgatói szempontból aggályos problémát! (3 pont)**

Egy lehetséges megoldás:

* „röghöz kötés” problémája (hallgatói szerződés)
* rendeleti szabályozás és felhatalmazó rendelkezések
* hallgatói érdekképviselet jogainak csökkentése